Drashti Dhami. Drashti Dhami (1985-yil 10-yanvarda tugʻilgan) hind aktrisasi, model va raqqosa boʻlib, asosan hind televideniyesida faoliyat yuritadi. Dhami "Geet — Hui Sabse Parayi Giet" Handa va "Madhubala — Ek Ishq Ek Junoon", Madhubala Malik kabi mashhur shoulardagi rollari bilan tanilgan. Uning boshqa mashhur ishlariga "Ek Tha Raja Ek Thi Rani", "Pardes Mein Xay Mera Dil" va "Silsila Badalte Rishton Ka" kiradi. 2013-yilda Dhami xoreograf Salmon Yusuf Khan bilan birga "Colors TV" ning mashhur "Jhalak Dikhhla Jaa 6" realiti-shousida ishtirok etgan va gʻolib sifatida taqdirlangan. Yoshligi. Dhami 1985-yil 10-yanvarda Mumbayda gujarati oilasida tugʻilgan va u yerda oʻqigan. U Meri Immaculate Qizlar oʻrta maktabida tahsil olgan, shuningdek, Mumbayning Mithibay kollejiga kirgan va u yerda sotsiologiya boʻyicha diplom olgan. Modellikka kirishdan oldin Dhami raqs oʻqituvchisi boʻlgan. Faoliyati. Dhami oʻz faoliyatini koʻngilochar industriyada debyut qilishdan oldin "Saiyyan Dil Mein Aana Re" klipida, soʻngr"a Humko Aaj Kal Xai, Teri Meri Nazar Ki Dori" va "Nachle" videolarida chiqishi bilan oʻz faoliyatini bosma va televideniye reklamalari uchun modellikda boshlagan va "Colgate, Lion Honey, Pulimoottil Silks, Vasan Eyecare, RKS Grand, Amul, VIP Bags, Chevrolet va Reliance" kabi reklamalarda ishlagan. Dhami 2010-yilda "Imagine TV" telekanalining "Big Money: Chota Parda Bada Game" realiti-shousida ishtirok etgan. 2012-yil may oyida Dhami "Na Bole Tum Na Maine Kuch Kaha" shousida mehmon sifatida ishtirok etgsn. Keyinchalik, u 2012-yildan 2014-yilgacha Vivian Dsena bilan "Madhubala — Ek Ishq Ek Junoon" nomli "Colors TV" kanalining shousida bosh rolni ijro etgan. 2013-yilda Dhami "Colors TV" -ning mashhur "Jhalak Dikhhla Jaa 6" raqs realiti-shousida ishtirok etdi, va xoreograf Salmon Yusuf Khan bilan birga gʻolib sifatida namoyon boʻldi. 2014-yil dekabr oyida Dhami Mumbai Wariors jamoasida "Sony TV-"ning "Box Cricket League" musobaqasida ishtirok etgan. 2015-yilda Dhami Siddhant Karnik bilan "Zee TV" telekanalining "Ek Tha Raja Ek Thi Rani" filmida Rani Gayatri rolini ijro etgan. U 2016-yil may oyida shouni tark etgan. Oʻsha yili u Karan Patel, Nakuul Mehta, Karan Vahi, Disha Parmar, Sanaya Irani, Kritika Kamra va boshqa koʻplab televideniye yulduzlari bilan birga "I Donʼt Watch TV" onlayn-serialiga qoʻshilgan.